  Руслан Нуриахметов Майя Бывальцева 3-тӥ куартолэзе Удмуртиын коронавируслы 728 эскеронъёс ортчытӥзы, 30 муртлэсь висёнзэ шараязы, соос пӧлын 14 аресозь куинь пиналъёс но 65 арессэс ортчем 14 арлыдоос. 21 адямиез эмъяськонниосы интыязы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 2 сюрс 763 адямиез эмчиос чакласа возё.  Эмъяськонниын кыллись 151 висисьёслэн тазалыксы шоро-куспо лыдъяське, 24 муртлэн – секыт, сизьымез со пӧлысь тыосты шокатӥсь аппарат борды итэмын.  45 адями йӧназ. 4-тӥ куартолэзьлы Удмуртиын коронавирусэн черлан 166 сюрс 18 учыр лабораториосын зэматэмын. 161 сюрс 509 мурт йӧназ, 4 сюрс 21 адями улонысь кошкиз.  697 сюрс 386 мурт вакцинациез орчиз, со пӧлысь 556 сюрс 988 адями кыкетӥ компонентсэ но басьтӥз. 147 сюрс 681 адями ревакцинациез ортчиз. Тегъёс: Тазалык висён коронавирус Ижкар Удмуртия  